Burger King het aangekondig hy gaan ook begin om spekburgers te verkoop, ’n groot skuif vir ’n maatskappy wat uit die Kaapse Vlakte se Moslem-gemeenskap ontstaan het.
Die groep sê dit was in die huidige mark geen grap om sy inkomste en markaandeel te laat groei nie, maar hy het sy oog fyn op sy spyskaart se pryse gehou.
GPI het sy eerste suksesse in die dobbelbedryf gemaak as bemagtigingsvennoot van die GrandWest-casino. Hy het ook ’n belang in die Golden Valley-casino in Worcester, maar het ná die einde van sy boekjaar sy 30%-belang in Sun Slots aan Sun International verkoop.
Die laaste deel van GPI se herstrukturering ná ’n paar moeilike jare is die verkoop van sy hoofkantoor in die middestad van Kaapstad. Tajbhai verwag dat dit in die lopende boekjaar gedoen sal word.